internet vaartha 224 Views
పెంటా వాలెంట్‌ వాక్సిన్‌కోసం కేేంద్రం ఆర్డరు
హైదరాబాద : వాక్సిన్‌ ఉత్పత్తి సంస్థ బయోలాజికల్‌ ఇకి కేంద్ర ప్రభుత్వం పెంటా వాలెంట్‌ వ్యాక్సిన్‌ సరఫరాకోసం 895 కోట్ల ఆర్డరు ఇచ్చింది. ద్రవరూపంలోని పెంటావాలెంట్‌ వ్యాక్సిన్‌లను బిఇ సంస్థ ప్రభుత్వానికి సరఫరాచేస్తుంది.
వచ్చే మూడేళ్లలో 500 కోట్లకుపైగా పెట్టుబడులు పెడుతున్నట్లు కంపెనీ ఎండి వివరించారు తెలంగాణ కేంద్రంగా ఫార్మా వ్యాక్సిన్‌ కంపెనీగా ఉన్న బయలాజికల్‌ ఇవాన్స్‌ ప్రభుత్వానికి 5ఇన్‌వన్‌ లిక్విడ్‌ పెంటావాలెంట్‌ వ్యాక్సిన్‌(ఎల్‌పివి)ని సరఫరాచేసేందుకు కాంట్రాక్టు లభించిందని కాంబిఇఫైవ్‌గా ఈ వ్యాక్సిన్‌కు నామకరణం చేసినట్లు వివరించింది. సార్వత్రిక వ్యాధినిరోధక కార్యక్రమం కింద ఈ వ్యాక్సిన్‌ను వినియోగిస్తారు. మిషన్‌ ఇంధ్రధనుష్‌ కింద దేశంలోని 90శాతం పసికందులకువ్యాధినిరోధక టీకాలు వేసేందుకు ఈ ఔషధం ఉపకరిస్తుంది. రెండేళ్లపాటు బిఇ సంస్థ కామ్‌బిఇఫైవ్‌ను సరఫరాచేస్తుంది. కంపెనీ ఎండి మహిమా దాట్ల మాట్లాడుతూ బిఇ కుంటుంబానికి ఇదొక ప్రతిష్టాత్మకమైన కాంట్రాక్టు అని వెల్లడించారు.
సార్వత్రిక వ్యాధినిరోధక కార్యక్రమంలో తమ కంపెనీ పాలుపంచుకుంటున్నదని లక్షలాది చిన్నారుల జీవితాలను పరిరక్షించే మిషన్‌ ఇంధ్రధనుష్‌కు కీలకం అవుతుండటం పట్ల హర్షం ప్రకటించారు. ఇప్పటికే తమ కంపెనీ హెచ్‌ఐబి వ్యాక్సిన్‌ను దేశవ్యాప్తంగా విడుదలచేసినట్లు వెల్లడించారు. తెలంగాణలో విస్తరణపరంగా కంపెనీ 500 కోట్లు పెట్టుబడిపెడుతున్నట్లు తెలిపారు. మూడేళ్లలో ఉత్పత్తి సామర్ధ్యం కూడా పెంచుతామని సంక్లిష్ట జనరిక్‌ మందుల ఉత్పత్తిపై కూడా దృష్టిపెడుతున్నట్లు వివరించారు. అదనంగా 600 మందికిపైగా ఉపాధి అవకాశాలు కల్పిస్తామన్నారు. కంపెనీ ఉత్పత్తిచేస్నుత్న కాంబిఇఫైవ్‌ ప్రపంచ ఆరోగ్యసంస్థ ముందస్తు అధీకృత ఆమోదం లభించిందని, డిప్తీరియా, టిటనస్‌, పెర్టుసిస్‌, హిబ్‌, హెపటైటిస్‌బి వంటి వ్యాధుల చికిత్సకు ఈ ఔషధం దివ్యంగా పనిచేస్తుందన్నారు మొత్తం 200 మిలియన్‌ డోసుల ఈ 5ఇన్‌వన్‌ వ్యాక్సిన్‌ ప్రపంచ వ్యాప్తంగా ఇప్పటికీ అందుబాటులో ఉందని, ఐదేళ్లలోపు చిన్నారులకు ఈ వ్యాధినిరోధక ఔషధం ఎంతో ప్రయోజనకరమని పేర్కొన్నారు అలాగే శిశుమరణాల సంఖ్యను కూడా తగ్గిస్తుందన్నారు. 1953లోప్రైవేటురంగంలోప్రారంభించిన బయలాజికల్‌ ఇ లిమిటెడ్‌ను మొట్టమొదటి బయోలాజికల్‌ ఉత్పత్తుల కంపెనీగా భారత్‌లో పేరుతెచ్చుకున్నది. దక్షిణాదిలో ఏకైక కంపనెఈగా అవతరించింది. ప్రభుత్వ రంగ సంస్థలు, రాష్ట్ర ప్రభుత్వాలు, సాయుధ దళాలు, దేశీయ రిటైల్‌ మార్కెట్‌లలోను, యునిసెఫ్‌, పాహో వంటి సంస్తలతోను కలిసి పనిచేస్తున్న బిఇ అంతర్జాతీయ మార్కెట్లలో కూడీ మంచి వాటాతో ఉంది.